**Európa**

**I. Földrajzi helyzete**

Az európai földrész teljes egészében az északi féltekén fekszik. Északon a Jeges-tenger, délen a Földközi-tenger, nyugaton az Atlanti-óceán, keleten az Ural-hegység határolja. Kiterjedése a földrajzi szélesség irányában majdnem 4000 km, míg az Atlanti-óceán és Ural-hegység közötti távolság eléri a 6000 km-t.

Pl. Délkeleti határa: Urál – hg., Urál – folyó, Kaszpi – tg., Kaukázus – hg., Fekete – tg., Boszporusz – tengerszoros, Márvány – tg., Dardanellák – tg.szoros, Égei – tg.

**II. Európa domborzata**

Európa domborzati sajátosságait a kontinens földtani fejlődése határozta meg.

1. A földtani fejlődés jellemzői:

- a földtörténet során Európa felszíne számos átalakulást szenvedett;

- legrégebbi szárazföldjei a kontinens északi részén vannak: a **Balti-tengernek és Skandináv-félszigetnek** részben megfelelő **balti pajzs** valamint a **Kelet-európai-tábla** – ezeket prekambriumi kőzetek alkotják. = **Ős - Európa**

- a kontinens északi részén idős lekopott hegységek találhatók, amelyek a Kaledóniai – hegységrendszer tagjai =**Kaledón - Európa**

- a földrész központi részén öreg gyűrthegységek találhatók, melyek a Variszkuszi- (hercíniai) hegységrendszer részei;=**Variszkuszi– Európa.** Az évmilliók alatt napjainkig ezeket a hegységeket a külső erők röghegységekké és fennsíkokká koptatták.

- a déli rész felszíne a fiatal alpesi (Eurázsiai-) - hegységrendszerhez tartozik. =**Alpesi - Európa**

2. Európa domborzata

- A domborzat változatos. A felszín magassága 4807 m-től (Mont Blanc, Alpok) a tenger szintje alá süllyed (Kaszpi-mélyföld vagy Hollandia partvidéke). A domborzatra általában a tagoltság jellemző, mivel sem a hegyvidékek, sem a síkságok felszíne nem egyenletes. Fontosabb felszínformái a nagyszerkezeti egységeknek felelnek meg.

A) Északon és keleten túlnyomórészt **síkságok** találhatók, amelyek ősi földtani szerkezetekre, üledékekből épült síkságok . Ezek arculata esetenként dombvidékre emlékeztet. Keletkezésük szerint: **glaciális hordalékokból** keletkezett síkságok. Ezeken a síkságokon a negyedkori jégtakaró által szállított **morénaanyag** halmozódott fel pl.Német-Lengyel-síkság (a két ország északi felében);Kelet-európai-síkság (többnyire Oroszország és a volt szovjet államok területén); Észak-európai-síkság (Svédországban és Finnországban).

B) Medencékkel elválasztott **öreg hegységei és fennsík**jai alacsonyak:

a) Kaledóniai – hegységrendszer tagjai: Skandináv-hegység, Norvégia és Svédország területén, Pennine-hegység és a Skót-hegyvidék Nagy-Britanniában;

b) Herciniai (variszkuszi-) – hegységrendszer tagjai: Francia-középhegység, Vogézek, Cseh-hegyvidék, Észak-dobrudzsai-hegység (Măcin), Urál – hg.

C) **Fiatal hegységeit** a déli részen találjuk:

a Sierra Nevada, Pireneusok, Alpok és Kárpátok, Appenninek, Dinári – hg., Balkán – hg., Pindosz – hg., Kaukázus az alpesi hegységrendszer részei; Spanyol Mezeta, Appennin-, Balkán- és Dinári-hegység, az alpesi-hegyrendszer idősebb rögöket is magában foglaló tagjai.

D) **Fluviális (feltöltött) alföldek**. A folyóvizek által szállított hordalékok felhalmozódásából keletkeztek ( a Román-alföld, a Magyar-alföld, a Pó-alföld) a fiatal lánchegységek lábainál.

E) **Vulkanizmus** jellemző Izlandon: Hekla – vulkán és Olaszországban (Etna és Vezúv).

